cyanic-selkie/wikianc huggingface dataset:
Uuskungfutselaisuus
Uuskungfutselaiset mestarit ottivat abstraktin filosofisen ajattelun lisäksi kantaa moraalikysymyksiin ja yksilön kehitykseen. Uuskungfutselaisesta näkökulmasta filosofinen tieto tuli aina yhdistää eettiseen itsetutkiskeluun, jonka tarkoituksena on moraalinen, oikeanlainen käytös. Uuskungfutselaiseen liikkeeseen kuului filosofien lisäksi taiteilijoita, runoilijoita, lääkäreitä, historioitsijoita, virkamiehiä ja niin edelleen. Se kansainvälistyi ja levisi myös muualle Itä-Aasiaan: merkittävä osa uuskungfutselaisesta ajattelusta 1500-luvulta lähtien onkin Korean ja Japanin ansiota. Japanissa uuskungfutselaisuudesta tuli Edo-kaudella valtion virallinen aatesuunta, jolla oli syvä vaikutus koulutetun luokan ajatteluun. Se painotti vallitsevan yhteiskunnallisen järjestyksen säilymistä: ylempien oikeudenmukaisuutta alamaisiaan kohtaan ja vuorostaan alamaisten tottelevaisuutta.
Rillitanssijat
Rillitanssijat (Pipritidae) on varpuslintuihin kuuluva heimo. Heimoon kuuluu vain yksi suku rillitanssijat (Piprites) ja BirdLifen mukaan kolme lajia. . Rillitanssijoiden taksonomia on osittain epäselvä ja lajit ovat läheistä sukua muun muassa tyranneille ja pikkunappareille. Väritykseltään lajit ovat tyypillisesti vihreän-, keltaisen-, mustan- ja harmaankirjavia. Lajit elävät metsissä ja niiden ravintoa ovat hyönteiset ja pienet hedelmät.
Georgia talviolympialaisissa 2014
Georgia osallistui Sotšin talviolympialaisiin 2014 neljän urheilijan suuruisella joukkueella. Georgia osallistui ensimmäisen kerran talviolympialaisiin Lillehammerissa, Norjassa 1994 ja on osallistunut kaikkiin talviolympialaisiin sen jälkeen.
Jamoliddin Abdujaparov
Abdujaparov voitti pistekilpailun myös Espanjan ympäriajossa vuonna 1992 ja Italian ympäriajossa 1994. Hänen lisäkseen kaikkien kolmen suuren ympäriajon pistekilpailun ovat voittaneet vain Eddy Merckx ja Laurent Jalabert.
Sverdrupinsaaret
Saaret kartoitti ja nimesi norjalainen tutkimusmatkailija Otto Sverdrup matkallaan Fram-laivallaan vuosina 1898–1902. Huolimatta saarilla olleista Inuiteista hän valloitti saaret nimesi ne Norjan omaisuudeksi. Norjan valtio ei osoittanut kiinnostusta aluevaltauksesta ennen vuotta 1928, jolloin se käytti saaria pelinappulana neuvotteluissa Britannian kanssa omistusoikeudesta muihin arktisen alueen saariin, kuten Jan Mayen ja Bouvet’nsaari. 11. marraskuuta 1930 Norja tunnusti Sverdrupinsaaret Kanadan omaisuudeksi. Vastaavasti 19. marraskuuta 1930 Britannia tunnusti Jan Mayen saaren Norjan omaisuudeksi.
Gronau (Leine)
Historia
1900-luvun alussa Gronau kasvoi teollistumisen ja Elze–Bodenburg-rautatieyhteyden avaamisen myötä. 1980- ja 1990-luvuilla Gronau koki rakennemuutoksen, jonka myötä katosi metalli- ja kemianteollisuuden työpaikkoja.
Kaupunkikuva
Gronaun kaupunkikuvaa hallitsevat niin kutsutut ristikkotalot. Vanhaa kantakaupunkia ympäröineiden muurien paikalle on sittemmin rakennettu jalankulku- ja polkupyöräväyliä. Osia vanhasta kaupunginmuurista on säilynyt jälkipolville. Vanhankaupungin maamerkki on St.-Matthäin kirkko 65-metrisine torneineen. Varhaisin asiakirjamaininta kirkosta on vuodelta 1309. Nykyisen kirkon rakentaminen aloitettiin 1457. Lukuisista tulipaloista vuosisatojen saatossa kärsinyt kirkko päätettiin 1800-luvun puolivälissä peruskorjata.
Tipi
Monilla Mel Blancin äänen saaneista hahmoista on jokin puhevika. Tipi puhuu todellakin kuin lintu nokallaan ilman huulia ja hampaita. "Pussy cat" on sen sanomana "putty tat". Suomenkielisissä jälkiäänityksissä sanotaan "kisu- tai kissimirri", joka muuttuu muotoon "kitu- tai kittimirri".
Phenomenon
Phenomenon on brittiläisen hard rock -yhtyeen UFOn kolmas albumi, joka julkaistiin vuonna 1974. Albumilla soittaa ensimmäistä kertaa saksalainen kitaristi Michael Schenker, joka oli aiemmin hard rock -yhtye Scorpionsin kitaristi. Yhtyeen musiikki muuttuikin selvästi raskaammaksi aiempien albumien space rock -materiaalin sijasta. Se sisältää yhtyeen klassikkokappaleet ”Doctor Doctor” ja ”Rock Bottom”, joista molemmat ovat olleet keskeisessä osassa yhtyeen konserteissa niiden julkaisuista saakka, ja joista ensimmäisenä mainitusta on myös julkaistu single.
Tipi (teltta)
Maalaukset
Joillakin heimoilla oli tipien maalauksiin erikoistuneita ryhmiä. Värien hankkiminen oli oma liiketoimensa, ja niitä kerättiin maaperästä tai hankittiin kaupankäynnillä. Maalaukseen käytetyt kynät oli tehty biisoninluista, jotka olivat niin huokosia, että väri voitiin imeyttää niihin.
Tipin uusi tuleminen
Varsinaiseksi modernin tipin isäksi voidaan kutsua kirjailija Reginald Laubinia, jonka teos The Indian Tipi (1957) antoi standaarit ja mitat nykyaikaiselle tipille. Vaikka Laubinin tiedot perustuivat vanhanajan tipiin, niin hänen tarkat kuvauksensa tekivät sen rakentamisesta ja yksityiskohtien suunnittelusta paljon helpompaa. Samalla tipin muoto muuttui pyöreästä ovaaliin. 1960-luvun hippiliike ja seuraavina vuosikymmeninä yleistyneet pow-wow-tilaisuudet lisäsivät tipin suosiota.
Modernit tipikylät
Japanissa ja Koreassa intiaanien kulttuuria jäljitteleviä tipiä on alettu käyttää jopa vakituisina asuntoina. Japanissa on perustettu myös tipien tekoon erikoistunut yritys. Myös Etelä-Amerikassa ja Afrikassa kiinnostus tipiä kohtaan on kasvanut 2000-luvun aikana ja sikäläisten valmistajien tuotteita myydään useissa maissa.
Jiamusi
Jiamusi (, pinyin: Jiāmùsī Shì; mantšuksi: Giyamusi) on prefektuuritason kaupunki Kiinan Heilongjiangin maakunnan koillisosassa. Se on Kiinan itäisin prefektuuritason kaupunki. Kaupungin keskusta sijaitsee linnuntietä noin 310 kilometriä maakunnan pääkaupunki Harbinista itäkoilliseen. Prefektuurin pinta-ala on 32 703 neliökilometriä ja väkiluku 2,55 miljoonaa (2010).
Kiinan tasavallan vaakuna
Vaakunan 12-sakarainen aurinko, joka on myös maan lipussa, on Kuomintang-puolueen tunnus. Sakarat kuvaavat Kiinan perinteisiä kahtatoista tuntia. Valkoinen väri symboloi suoruutta ja veljeyttä, sininen tasa-arvoa ja oikeutta.
Aiheesta muualla
青天白日旗
Tähtipallokala
Ravinto
Tähtipallokala syö koralleja, nilviäisiä ja muita selkärangattomia. Se saalistaa lähinnä öisin.
Vapaasukellus
Turvallisuus
Vapaasukellus voi olla laitesukelluksen tapaan hengenvaarallista, jos lajin turvallisuusohjeita ei noudateta. Keskeinen turvallisuusohje on: Älä sukella yksin! Kilpasukelluksessa ja harjoituksissa käytetään henkilökohtaista turvasukeltajaa, joka seuraa suoritusta ja on valmiina auttamaan sukeltajaa välittömästi tarpeen vaatiessa. Jos harjoittelutilanteessa ei ole turvasukeltajaa mukana, yksittäisen sukelluksen pituus ei saa ylittää 25 metriä. Se on myös uimahallien säännöissä sukelluksen enimmäispituus ilman erityisjärjestelyjä.
Yksilönvapaus
Yksilönvapaus viittaa siihen, mitä ihmiset saavat tehdä, ja mitä ihmisille saa tehdä. Yksilönvapauden puolustajien mukaan yksilöllä on vapaus toimia halunsa mukaan niin kauan kuin hän ei loukkaa muiden vastaavaa vapautta. Yksilönvapautta maksimoivia aatteita ovat libertarismi ja anarkismi. Yksilönvapaus liittyy individualismiin eli yksilökeskeisyyteen kollektivismin sijaan, jossa yksilö alistetaan yhteisön tahdolle. Kaikki järjestäytyneet yhteiskunnat, jotka ovat muodostaneet valtion, rajoittavat yksilönvapautta.
Bertel Jung
Elämäkerta
Helsingissä Bertel Jung perusti yhdessä veljensä Valter Jungin kanssa arkkitehtitoimiston Jung & Jung. Toimistossa Bertel vastasi kaupunkisuunnittelusta ja Valter pääasiassa rakennussuunnittelusta. Toimiston töitä on muun muassa Hotelli Torni Helsingissä.
NKL-Pantterit
Historia
pienoiskuva|Nuorten Koripalloliigan tunnus
Nuorten Koripalloliiga (NKL) oli vuonna 1970 toimintansa aloittanut ja pääasiassa Itä-Helsingissä toiminut koripalloseura, joka tunnettiin vahvana kasvattajaseurana. NKL on saavuttanut kymmeniä SM-mitalisijoja joukossa useita Suomen mestaruuksia sekä tyttöjen että poikien sarjoissa. Vuonna 1985 helsinkiläinen mestaruussarjaseura Pantterit ja NKL yhdistyivät, jolloin syntyi sen hetken maan suurin koripalloseura NKL-Pantterit.
NKL saavutti seuraavat Nuorten Suomen mestaruudet:
Pikkuraitahuuhkaja
Sen naaraan koko on 39–44 cm. Koiras on hiukan pienempi. Naaras painaa 685–815 g ja koiras noin 575 g.
Glossiitti
Glossiitti on kielen tulehdus. Se aiheuttaa kielen turvotusta ja värimuutoksen. Tulehduksen mahdollisiin syihin lukeutuvat bakteeri- ja virusinfektiot sekä pernisiöösi anemia.
Rituaalinen puhtaus
Puhdistusriitit
Rituaalinen puhtaus voidaan tuoda puhdistettavaan kohteeseen jostain puhtaasta asiasta. Tällaisia ovat esimerkiksi tuli, vesi, kasvien tuoksut, parfyymit ja tuoksuöljyt, suitsukkeet, maito, kirkastettu voi, valkoiset esineet, luonnollinen maa, puhtaat esineet kuten pyhäinjäännökset, pyhät ihmiset kuten papit, loitsujen tai jumalten nimien lausuminen, taika-amuletit tai -kivet, kulta tai muut arvokkaat mineraalit, neitsyet, oikea puoli, aamu, auringonvalo, ehjät esineet, muodot ja numerot; tai fyysisesti virheettömät lajin yksilöt. Hinduismissa pyhää on pyhän lehmän uloste ja virtsa, zarathustralaisuudessa koirat, ja Etelä-Afrikan loveduilla kaikki viileät asiat.
Hyvät ja huonot uutiset
Formaatti
thumb|right|[[Mikko Kuustonen, panelistivieras Paleface, Niina Lahtinen, Henkka Hyppönen, Tuomas Kyrö sekä Miika Nousiainen Hyvien ja huonojen uutisten toisella tuotantokaudella.]] thumb|Kolmannen kauden viimeinen lähetys keväällä 2013. Vieraana [[Pirjo Heikkilä. Kuva mainostauolta.]]
Amerikanginseng
Ulkonäkö ja koko
Ulkonäöltään amerikanginseng muistuttaa hyvin paljon kiinanginsengiä, josta sen erottaa parhaiten tarkastelemalla lehdyköiden tyveä: amerikanginsengillä tyvi on pyöreä ja kiinanginsengillä suippo. Muita samannäköisiä lajeja Pohjois-Amerikassa ovat Panax trifolius ja Aralia nudicaulis. Panax trifolius on pienempi ginsenglaji, jolla on ruodittomat lehdykät. Aralia nudicaulis ja muut aralialajit näyttävät äkkiseltään samanlaisilta kuin amerikanginseng, mutta niiden lehdet ovat parilehdykkäiset.
Käyttö
Pohjois-Amerikan intiaanit käyttivät amerikanginsengiä moniin eri tarkoituksiin. Menomineemetsästäjät pureskelivat amerikanginsengin juurta metsällä, jotta heidän hengityksensä haju houkuttelisi peuroja. Foxnaiset yrittivät lumota tulevan miehensä lemmenlääkkeellä, jota he valmistivat jauhetusta ginsengjuuresta, katinkullasta, liivatteesta ja käärmeenlihasta. Myös pawneet valmistivat ginsengistä lemmenrohtoa. Ojibwat pitivät juurta taskussaan onnenkaluna. Irokeesit hoitivat sillä pikkulasten silmävaivoja, kipeytyneitä paikkoja ja astmaa. Penobscotnaiset hoitivat juuresta haudutetulla teellä hedelmättömyyttä. Delawaret käyttivät juurta ja muita kasvinosia kohentamaan yleiskuntoa. Uudisasukkaat hoitivat amerikanginsengillä muun muassa vatsavaivoja, ientulehdusta ja ripulia.
Cainen kapina
Cainen kapina on Edward Dmytrykin ohjaama yhdysvaltalainen draamaelokuva vuodelta 1954, jonka tapahtumat sijoittuvat toiseen maailmansotaan fiktiiviselle Caine-alukselle.
Jääkiekon nuorten maailmanmestaruuskilpailut 2003
Jääkiekon nuorten maailmanmestaruuskilpailut 2003 pelattiin Kanadassa ja maailmanmestaruuden voitti Venäjä.
Taistelukamera
Historiaa
Modernin taistelukameratoiminnan tutkiminen aloitettiin Pääesikunnan viestintäosastolla vuonna 2004. Pyrkimyksenä oli kehittää edellytykset audiovisuaaliselle tuotannolle niin rauhan, kuin sodan aikana. Taistelukameramiehille asetettiin vaatimus kyetä kuvaamaan taistelutoimintaa kaikissa puolustushaaroissa taistelujen keskellä. Heidän oli kyettävä toimimaan eri joukkojen osana siten, että heidän läsnäolonsa ei haittaisi joukon omaa toimintaa. Kokeilua varten rekrytoitiin vuodesta 2004 alkaen valtakunnallisella haulla mediakoulutettuja varusmiehiä taistelukameratehtäviin Pääesikuntaan.
Cannesin elokuvajuhlat 2011
Juhlan avasi Woody Allenin elokuva Midnight in Paris ja päätöselokuvana nähtiin Christophe Honorén Les Biens-aimés. Avajaisten ja päättäjäisten emäntänä toimi ranskalainen Mélanie Laurent.
Kultainen palmu (Palme d'Or)
Elokuvajuhlien arvostetuimman palkinnon eli Kultaisen palmun sai Terrence Malickin elokuva The Tree of Life.
Cantini-museo
Museon kokoelmissa on teoksia muun muassa taiteilijoilta Nicolas de Staël (Harmonie rouge, bleue et noire, 1951), Fernand Léger (Nature morte au couteau, 1945), Oskar Kokoschka (Le port de Marseille, 1925), André Derain (Pinède Cassis, 1907), Max Ernst (Monument aux oiseaux, 1927).
Kallo
Pääkallon symboliikka
[[Edward Englandin merirosvolippu|thumb]] Ihmisen pääkallo on useissa kulttuureissa perinteinen kuoleman symboli. Pääkallon kuvalla, jonka alla usein on myös ristikkäin asetettujen reisiluiden kuva, varoitetaan hengen­vaarasta kuten sähköiskusta tai myrkystä. Kuvaa on käytetty myös meri­rosvo­lipussa. Sotilassymboliikassa on tunnettu saksalainen Totenkopf, sääriluiden päälle asetettu pääkallo, josta tuli pahamaineisen SS:n ja erityisesti SS-Totenkopfverbänden tunnus.
Vanessa (täsmennyssivu)
Vanessa viittaa muun muassa seuraaviin:
Bariumsyanidi
Valmistus ja käyttö
Bariumsyanidia valmistetaan neutraloimalla bariumhydroksidia vetysyanidilla ja haihduttamalla vesi pois alhaisessa paineessa. Bariumsyanidia käytetään metallien elektrolyyttisessä pinnoituksessa, muiden syanidien valmistamiseen, rotanmyrkkynä ja orgaanisen kemian synteeseissä.
Mindanaonmedestäjä
Mindanaonmedestäjä (Aethopyga primigenia) on medestäjien heimoon kuuluva varpuslintu.
Raitahuuhkaja
Raitahuuhkaja on väritykseltään tumma. Sen esiintymisaluetta ovat Keski- ja Länsi-Afrikka Sierra Leonesta Kongon demokraattisen tasavallan pohjoisosiin, mutta se on paikallinen ja yleensä harvinainen. Se luokitellaan vaarantuneeksi, koska se on todennäköiset melko vähälukuinen ja sen elinympäristöjä kaadetaan puutavaraksi ja maanviljelyksiä varten.
Evángelos Venizélos
Venizélos on valtiosääntöoikeuden professori.
Arctic Airlink
Reitti lakkautettiin vuonna 2018 operoivan lentoyhtiön NextJetin hakeuduttua konkurssiin. Korvaavaa operaattoria reitille ei hankittu.
Protacanthopterygii
Protacanthopterygii on viuhkaeväisten kalojen ylälahko.
Chachoengsao
Chachoengsao on merkittävä liikenteen solmukohta. Kaupunkiin johtaa Thaimaan valtionrautateiden itäinen rata Bangkokista.
It’s a Beautiful Day
It’s a Beautiful Day on yhdysvaltalainen rock-yhtye. Viulisti David LaFlamme perusti yhtyeen San Franciscossa vuonna 1967.
Brett Lebda
Muuta
Lebdan pikkuveli Arik pelasi kaudella 2011–2012 hyökkääjänä FHL-joukkue Danville Dashersissa. Brett Lebda on harrastanut myös golfia ja lentopalloa.
José María Gil-Robles y Quiñones
pienoiskuva|José María Gil-Robles y Quiñones José María Gil-Robles y Quiñones (27. marraskuuta 1898 Salamanca – 14. syyskuuta 1980 Madrid) oli espanjalainen poliitikko, joka johti Espanjan toisen tasavallan aikana oikeistolaista ja katolista CEDA-puolueliittoumaa.
Jesse Gelsinger
Tutkijoiden etiikan ja tutkimusprotokollan sääntöjen loukkauksia
Kalifornian yliopiston oikeustieteen apulaisprofessori Osagie K. Obasogie toteaa, että vaikka sekä tutkijat, lääketeollisuus että viranomaiset epäonnistuivat, Gelsingerin kuolema ei ole aiheuttanut laajamittaista muutosta lääketeollisuuden tutkimusmenetelmissä, joista 80 prosenttia suoritetaan ilman viranomaisten hyväksyntää.
Lisäksi hän sanoo, että James Wilson väitti vielä lokakuussa 1999, ettei saa rahallista korvausta koetta suorittaneelta yritykseltä, joten Gelsingerin isä tuki Wilsonia taloudellisesti. Yrityksen arvo nousi noin 35 miljoonaan dollariin.
Matkustajainpuu
Levinneisyys
Matkustajainpuu on lähtöisin Madagaskarilta, mutta sitä kasvatetaan koristekasvina lähes kaikkialla tropiikissa. Sitä on istutettu ja levitetty useimmille Tyynenmeren saarille. Mauritiuksella siitä on tullut haitallinen vieraslaji, joka muodostaa yksilajisia kasvustoja.
Ghost Dog – samuraiden tapaan
Ghost dog – samuraiden tapaan oli ehdolla 1999 Cannesin Kultaisen palmun saajaksi. Vuonna 2000 se oli César-ehdokkaana parhaan ulkomaalaisen elokuvan kategoriassa.
HMS Opportune (G80)
HMS Opportune (viirinumero G80) oli Britannian kuninkaallisen laivaston O-luokan hävittäjä toisessa maailmansodassa.
Fellmanin pelto
Performanssi
Fellmaninpuistossa esitettiin 28. huhtikuuta 2013 performanssitaiteilija Kaisa Salmen suunnittelema yhteisöllinen taideteos Fellmanin pelto – 22 000 ihmisen elävä monumentti, johon osallistui lähes 10 000 ihmistä. Teoksen koreografian oli tehnyt tanssitaiteilija Hanna Brotherus, jolla oli apunaan 120 apulaisohjaajaa. Määrä on sama, mitä vuonna 1918 Fellmanin pellon vankileirillä oli vartijoita. Tapahtumaan kuului myös musiikkiesityksiä, joista vastasivat Kaisa Korhonen ja Mikko Kuustonen. Paikalla esitettiin muun muassa Heikki Salon sanoittama uusi versio Marseljeesistä. Tapahtuman suojelijana toimi presidentti Tarja Halonen. Tehtävään pyydettiin aluksi presidentti Sauli Niinistöä, joka kuitenkin kieltäytyi.
Franz von Lenbach
Elämänvaiheita
Lenbach pääsi opiskelemaan taidetta Karl von Pilotyn oppilaana. Miehet matkustivat yhdessä Italiaan, missä von Lenbach maalasi ensimmäiset julkisuuteen tulleet työnsä. Niitä kritisoitiin ankarasti "triviaalista realismista". Oleskelu Italiassa kesti kaikkiaan vuoden.
Vuosina 1863−1868 Lenbach kopioi vanhojen mestareiden töitä Saksan, Italian ja Espanjan museoissa ja yksityiskokoelmissa. Hän sai myytyä niitä varakkaille keräilijöille. Vuosina 1867−1868 hän matkusteli Espanjassa ja Marokossa ja maalasi viimeiset maisemamaalauksensa. pienoiskuva|Franz von Lenbach: Otto von Bismarckin muotokuva, noin vuodelta 1880. Städtische Galerie im Lenbachhausin kokoelmat, München
Von Lembachin parhaita töitä kutsutaan virtuoosimaisiksi muotokuviksi, jotka ovat saaneet vaikutteita venetsialaisilta mestareilta, erityisesti Titianilta. Myös Velasquezin vaikutus on huomattava. Von Lembachin tuotannossa muut kuin muotokuvat ovat heikompaa laatua. Niistä puuttuu vapautuneisuus ja niitä pidetään jäykkinä.
Egalitarismi
Egalitarismin mukaan millään ryhmällä ei saa olla moraalista etuoikeutta muihin nähden. Jokainen yksilö on käsitettävä redusoimattomana yksikkönä. Jyrkkä egalitarismi katsoo, että kaikki hyvät on jaettava tasan yhteiskunnan jäsenten kesken, mutta monet egalitaristit sallivat erilaisten palkkioiden kiinnittämisen eri yhteiskunnallisiin asemiin niin kauan kuin ne ovat yhtäläisesti avoimia kaikille.
Futsalin maailmanmestaruuskilpailut 1996
pienoiskuva|Maailmanmestaruuspokaali Vuoden 1996 futsalin maailmanmestaruuskilpailut olivat kolmannet FIFA:n järjestämät futsalin maailmanmestaruuskilpailut. Turnaus pelattiin Espanjassa 24. marraskuuta – 8. joulukuuta 1996. Kisakaupunkeina toimivat Murcia, Segovia, Castellón ja Barcelona
Lucky Star
Päähenkilöt
Konata ('Kona-chan') on hieman laiska, lapsellinen ja huoleton otaku, mutta pohjimmiltaan hyväsydäminen johtaja. Hän pelaa usein online-roolipelejä opettajansa kanssa ja työskentelee cosplay- kahvilassa vaihto-oppilas Patricia Martinin kanssa. Konata asuu yhdessä leski-isänsä kanssa, ja hänellä on myös nuorempi serkku Yutaka Kobayakawa, joka käy samaa koulua kuin Konata. Konatalla on hyvin pitkät, siniset hiukset ja vihreät silmät. Hän on myös muita päähenkilöitä lyhyempi.
Kagami on Tsukasan vanhempi kaksossisko. Hän on hyvä koulussa, sillä opiskelee ahkerasti (toisin kuin Konata) ja oli jopa luokkansa puheenjohtajana vuoden. Kagami on eri luokalla kuin Konata ja Tsukasa, mutta on ruokatunneilla heidän kanssaan. Kagami on tietyissä tilanteissa ujo ja tunteellinen. Hän pitää videopelien pelaamisesta, mutta toisin kuin Konata, hän pelaa mieluiten ammuntapelejä. Kagamilla on siniset silmät ja pitkät, liilat hiukset, joita hän pitää kahdella poninhännällä.
Anime
Lucky Star on Kyoto Animationin tuottama 24-jaksoinen animesarja. Sarjaa aloitettiin esittämään japanissa 8. huhtikuuta 2007, ja se lopetettiin 16. syyskuuta 2007. Jokaisen jakson lopussa on osa fiktiivistä Lucky Channel- televisiosarjaa, jota juontavat Akira Kogami (Hiromi Konno) ja Minoru Shiraishi.
Venäjän liberaalidemokraattinen puolue
Puolueen tavoitteisiin kuuluu revansismi, entisten neuvostotasavaltojen uudelleen liittäminen Venäjään, Venäjän liittovaltiosysteemin kumoaminen viidestätoista nimitettyjen kuvernöörien hallitsemasta provinssista koostuvalla järjestelmällä, kuolemanrangaistus terrorismista ja murhasta, ei-perinteisten ja fanaattisten uskonlahkojen kieltäminen sekä kommunismin ja marxismin vastustaminen.
Raittiusliike Suomessa
Kohtuuden ystävät ja Raittiuden ystävät
pienoiskuva|upright|J. V. Snellman 1870-luvulla. Seura sai alkuunsa 27.8.1853 perustetusta Raittiuskirjallisuuskomiteasta, joka oli varsinaisen raittiusseuran edeltäjä. Perustavina jäseninä olivat professori Stepan Baranovski, J. V. Snellman, Gabriel Rein ja Matthias Akiander sekä rahastonhoitajana toiminut maisteri August Schauman
Vanhuudesta
Sisältö
Cato käsittelee puheensa aluksi maineikkaita miehiä, jotka elivät elämänsä loppuun onnellisina; tällaisiksi mainitaan Fabius Maximus, Platon, Isokrates, Gorgias ja Ennius. Tämän jälkeen Cato kumoaa joukon vanhuutta vastaan esitettyjä syytöksiä. Ensimmäisen syytöksen mukaan vanhuus johtaa toiminnallisesta elämästä luopumiseen. Caton mukaan on kuitenkin olemassa monia toimia, joissa vanhukset hyödyttävät yhteisöä, ja monet maineikkaat vanhukset olivat työteliäitä loppuun saakka.
Ciceron mukaan vanhuus ei näin vaikuta kaikkiin samalla tavalla, vaan hyväluonteiset ihmiset voivat jatkaa onnellista elämää myös vanhana, kun taas huonoluonteiset ihmiset saavat vanhuudessa kannettavakseen lisää onnettomuuksia.
HMS Orwell (G98)
Valmistus
Alus tilattiin 3. syyskuuta 1939 ensimmäisessä hätälaivueessa John I. Thornycroft and Companyltä Woolstonista, missä köli laskettiin 20. toukokuuta 1940. Alus laskettiin vesille 2. huhtikuuta 1942 ja valmistui vielä samana vuonna 17. lokakuuta, jolloin sen tarjoukseen perustunut hinta oli 410 872 puntaa ilman Amiraliteetin toimittamia ase- ja viestijärjestelmiä.
Palvelus
Vapauduttuaan operaatio Deadlightista alus liitettiin Portsmouthin paikallislaivueeseen. Se siirrettiin 1947 Harwichin reserviin, josta se siirrettiin vuoden 1947 huollon jälkeen edelleen Chathamiin. Alus päätettiin 1952 muuttaa Rosythissä tyypin 16 sukellusveneidentorjuntafregatiksi ja muutostöiden valmistutta se oli Clydessä sukellusveneiden maalilaivana.
Community Exchange System
Community Exchange System on Internetissä toimiva vaihtokauppa-alusta, jonka avulla käyttäjät voivat ostaa ja myydä palveluita ja tavaroita ilman kansallista valuuttajärjestelmää. Se on yleensä rinnakkaisvaluutta, eli käytössä jonkin laajemmin käytetyn valuutan rinnalla, ja yleensä pienemmällä vaihtovolyymillä. Sitä käytetään kansainvälisesti yli 70 valtiossa, joihin on perustettu yli 750 aikapankkia. Käytössä ei ole yleisesti ottaen kolikoita tai seteleitä vaan järjestelmä on täysin digitaalinen, vaikka esimerkiksi Suomen ensimmäinen laatuaan, Stadin Aikapankki, tarjoaakin omia lahjakorttejansa. Kyseessä on eräänlainen yhteisön ottama kehitysaskel kahdenkeskisestä tavaroiden vaihtokaupasta kohti koko yhteisön kannalta hyödyllistä yhteisön sisäistä kauppatoimintaa, CES:in aikapankin ollen kyseessä tosin täysin erilaisesta kaupankäynnistä kuin Fiat-valuutoilla.
Isopanda
Koko, ulkonäkö ja elinikä
Pandat elävät luonnossa noin 20-vuotiaiksi ja vankeudessa 25-vuotiaiksi. Hongkongin Ocean Park -puistoon sijoitettu, vuonna 1978 vapaana syntynyt Jia Jia kuoli 38-vuotiaana vuonna 2016.
Vincent (nimi)
Suomenkielisessä almanakassa nimi oli vuosina 1706–1907 muodossa Vincentius. Vuonna 2010 Vincent otettiin Suomen ruotsinkieliseen nimipäiväkalenteriin, jonka mukaan Vincentin nimipäivä on 3. toukokuuta.
HMS Obdurate (G39)
Palvelus
Euroopan sotatoimien päätyttyä alus oli Portsmouthissa torpedokoulutusaluksena, kunnes se siirrettiin helmikuussa 1948 reserviin. Alus makasi ankkurissa Harwichissa lukuun ottamatta huoltoja Cammell Lairdin telakalla 1949 ja 1952. Alus palasi palvelukseen 21. heinäkuuta 1953 Liverpoolissa liitettynä Chathamin paikallislaivueeseen. Alus palautettiin reserviin 1957 ja sijoitettiin poistolistalle.
Tiffany Evans
Tiffany Evans (s. 4. elokuuta 1992 Bronx, New York City, Yhdysvallat) on näyttelijä, laulaja ja muusikko. Hänen ensimmäinen albuminsa Tiffany Evans julkaistiin Yhdysvalloissa 22. huhtikuuta 2008. Hänen vanhempansa ovat Lonnie ja Carol Evans.
Johnny Hodges
Elämä ja ura
thumb|right|Johnny Hodges konsertissa vuonna 1965.
Alkuvuodet
John Hodges syntyi Cambridgessa Massachusettsissa 25. heinäkuuta 1907. Perhe muutti Bostoniin Johnin ollessa kahdeksanvuotias. Bostonissa hänen naapurissaan asui Harry Carney, josta tuli myöhemmin Duke Ellingtonin yhtyeen saksofonisti. Hodges soitti nuorena rumpuja ja pianoa ja vaihtoi 14-vuotiaana sopraanosaksofoniin. Uransa alkuvaiheessa vuonna 1921 hän sai opetusta Sidney Bechet’ltä. Hänen pääsoittimekseen tuli ennen pitkää alttosaksofoni.
Bostonissa asuva Hodges matkusti 1920-luvulla viikonloppuisin New Yorkiin esiintymään. Hän soitti muun muassa Bobby Sawyerin, Lloyd Scottin ja Luckey Robertsin yhtyeissä. Vuonna 1924 hän korvasi Bechet’n Willie ”the Lion” Smithin yhtyeessä. Vuonna 1926 hän liittyi Savoy Ballroomissa soittavaan Chick Webbin yhtyeeseen.
Bioluminesenssi
Kemia
Sienilaji Panellus stipticus tuottaa valoa bioluminesenssin avulla. Tämä valoa tuottava reaktio tapahtuu, kun lusiferaasit alkavat katalysoida lusiferiiniä. Tällöin happi reagoi lusiferiinin kanssa ja hapettaa sen. Reaktiossa lusiferiini hapettuu oksilusiferiiniksi. D-lusiferiini + O2 → Oksilusiferiini + AMP + vihreää valoa, jonka aallonmitta on noin 480–580 nm.
Seleenivety
Valmistus ja käyttö
Seleenivety saadaan hajotettua ja metallinen seleeni eriytettyä yhdisteestä veteen liuotetun rikkidioksidin (SO2) avulla seuraavan kaavan mukaisesti:
Richard Newman
Richard James Edward Newman (s. 14. lokakuuta 1949 Chicago, Illinois) on kanadassa asuva yhdysvaltalainen ääninäyttelijä, joka tunnetaan parhaiten useista rooleista Transformers-animaatiosarjoissa. Hän on toiminut myös muun muassa M. Bisonin äänenä animaatiosarjassa Street Fighter, sekä Punaomegana X-Men: Evolutionissa.
Kellot (Ilmari Aalto)
Ilmari Aalto kiinnostui kubismista vuosina 1914-1916. Kellot-maalauksen on taustalla vaikuttaa etenkin venäläinen kubismi. Pietarissa avantgarde teki läpimurtoaan noin vuodesta 1908. Suomen taideyhdistyksen piirustuskoulun oppilailla oli tapana tehdä opintomatkoja Pietariin. Suomeen kubismi tuli Pietari-vaikutteiden lisäksi monta kautta. Suomalaiset taiteilijaystävät toivat noina aikoina kirjoja ja lehtiä ulkomailta, mutta Helsingissä kävi myös ulkomaisia luennoitsijoita, muun muassa norjalainen Jens Thiis vuonna 1913. Tärkeä oli myös Helsingissä vuonna 1914 järjestetty näyttely, jonka järjesti Berliinin Der Sturm -galleria. Näyttelyssä oli esitellä sekä venäläisiä että saksalaisia avantgardisteja.
Elokuvien ikärajat Suomessa
Ikärajat Suomessa ennen vuotta 2001
Ennen vuoden 2001 alusta voimaan tullutta laki­uudistusta elokuvien ikä­rajoituksissa käytettiin usein parillisia ikä­vuosia, mutta silti elokuvassa saattoi olla mikä vain ikäraja vuosien 6 ja 18 väliltä. Videolevityksissä lähes aina alle 16 vuoden ikärajat oli mainittu suositusikärajoiksi. Elokuva­teattereiden käyttöön painetuissa valmiissa pahvi­kylteissä sanamuoto oli "Kielletty lapsilta alle (nn) vuoden", jossa "nn" oli ikäraja. Yleisimmät vanhat ikärajoitukset olivat:
Ikärajat Suomessa vuodesta 2012
Suomessa tarjottavat (eli myytävät, esitettävät, tai vuokrattavat) elokuvat, televisio-ohjelmat ja digitaaliset pelit on merkittävä ikärajalla ja sisältösymboleilla. Ikärajat eivät ole suosituksia. Kaikille sallittu ohjelma ei siis tarkoita lastenohjelmaa, vaan että ohjelmassa ei ole lapsille haitallista aineistoa. Ikärajat eivät koskaan ota kantaa elokuvan sopivuuteen tai suosittele elokuvaa tietyn ikäisille.
Pave Maijanen
Varhaisvaiheita
Maijanen sai kuusivuotiaana ensimmäisen instrumenttinsa, huuliharpun, ja soitti sillä ensimmäiset esiintymisensä. Ensimmäinen yhtye oli vuonna 1964 Top Cats, mihin häntä pyydettiin rumpaliksi. Hän lainasi harjoitteluun rummut Lappeenrannan kasarmin soittokunnasta. Ours-yhtyeessä hän soitti aluksi rumpuja, myöhemmin kitaraa sekä sähköurkuja. Yhtye esiintyi jo laajemmin muun muassa Helsingissä sekä osallistui Tampereella rockin SM-kisoihin. Maijanen oli rumpalina seuranneessa Kopet-yhtyeessä, joka pääsi ammattimaiselle ohjelmatoimistolle. Yhtye voitti rockin SM-kilpailun Vaasan kesä -tapahtumassa ja esiintyi muun muassa Lappeenrannan alueradion lähetyksissä. 1969 Maijanen haki opiskelijaksi Helsingin yliopiston voimistelulaitokseen, minne hän ei päässyt. Hän pelasi kaudella 1966–1967 LaPan (Lappenrannan Pallon) riveissä jääkiekkoa Suomensarjassa, eli silloisella toiseksi ylimmällä sarjatasolla. Jääkiekkoa hän pelasi Pietarinkadun Oilers -hyväntekeväisyysjoukkueessa vielä 1990-luvulle saakka.
Myöhemmin
Maijanen harrasti valokuvausta 1970-luvulta asti ja hänen ensimmäinen näyttelynsä KUVA & VALO nähtiin kesällä 2020 Kesälahdella sekä myöhemmin syksyllä 2020 niin Lappeenrannassa kuin Helsingissä, Kanneltalon galleriassakin. Näyttelyn otsikko pohjautui siihen, että Maijanen ei koskaan käyttänyt kuvatessaan salamavaloa, vaan hän kuvasi ainoastaan luonnonvalon kanssa.
Veneneia
260px|pienoiskuva|Rheasilvia (ylempi suuri kraatteri) ja Veneneia (alempi suuri kraatteri)Veneneia on valtava törmäyskraatteri protoplaneetta-asteroidi Vestan pinnalla. Se on toiseksi suurin Vestan kraattereista, ja on puolittain peittynyt nuoremman jättiläiskraatterin, Rheasilvian alle. Veneneian muodostuminen on todennäköisesti muodostanut myös Saturnalia Fossae-repeämälaaksot. Kraatteri on geologisessa mielessä suhteellisen nuori, vain noin 2 miljardia vuotta vanha. Kraatteri sai nimensä erään Vestan neitsyen mukaan.
Ominaisuudet
Veneneian läpimitta on noin 400 km, mikä on paljon verrattuna Vestan 525 kilometrin keskiläpimittaan. Kraatterin syvyys on noin 12 km, ja sen pohja on aaltoilevaa maisemaa, mitä leikkaavat erisuuntaiset jyrkänteet ja harjanteet. Kraatterin keskus sijaitsee Vestan eteläisellä puoliskolla, ja sen keskus on kohdassa 170° itäistä pituutta ja 52° eteläistä leveyttä. Rheasilvian aiheuttamien muutosten vuoksi Veneneian keskushuippua ei ole enää jäljellä.
Velvollisuuksista
Sisältö
Cicero hyödyntää teoksessa useita anekdoottimaisia esimerkkitapauksia käsitellyistä aiheista ja viittaa usein oman aikansa tapahtumiin.
Messier 79
Messier 79 (M79, NGC 1904) on Jäniksen tähdistössä sijaitseva pallomainen tähtijoukko, jonka ranskalainen tähtitieteilijä Pierre Méchain löysi vuonna 1780. Se sijaitsee 42 000 valovuoden päässä Maasta. Joukon iäksi on arvioitu 10–13 miljardia vuotta.
Norjanampiainen
Norjanampiainen (Dolichovespula norwegica) on yleinen yhdyskunta-ampiaisiin kuuluva pistiäislaji.
Fairfield Shipbuilding and Engineering Company
Historia
Toiminta siirtyi 1868 uudelle Fairfieldin maatilalle rakennetulle telakalle, ja yhtiön nimi muutettiin 1886 Fairfield Shipbuilding and Engineering Companyksi. Tällöin yhtiön pääomistajana oli Sir William Pearce.
Piru
Suomalaiset tarinat
Piru saattoi kaapata lapsia. Silloin lapsi ja Piru päätyivät näkymättömiksi kiertolaisiksi. Lapsen ruuaksi päätyi vain sellainen ruoka, jolle oli kirottu. Se saattoi tapahtua esimerkiksi silloin, jos lapsi tai Piru sai lehmän kaatamaan maitokannun ja lypsävä piika kirosi. Silloin Piru salli lapsen nuolla maassa olleen maidon. Jos taas piika siunasi, silloin lasta rankaistiin tai hän jäi ilman ruokaa.
Kristillisen ajan suomalaisissa kansantarinoissa Piru nähdään vääryyksien rankaisijana. Siinä toimessa saatetaan myös päätyä tilanteeseen, jossa Piru korjaa vääryyden. Esimerkiksi kaupassa huijannut isäntä päätyy Pirun käsiin, mutta samalla renki saa Pirulta tiedon, minne rahat on kätketty. Tarina jatkuu sitten niin, että renki jakaa omaisuuden takaisin niille, jotka ovat tulleet huijatuksi.
Paul Bunyan
Legenda
Paul Bunyan oli legendan mukaan yli 210 senttimetriä pitkä, väkivahva ja kuuluvaääninen. Metsurina hän oli vertaansa vailla, ja hänen ansiokseen luettiin Pohjois-Dakotan metsien kaataminen ja Yläjärven kaivaminen. Bunyanin leirin kerrottiin olleen Big Onion River -joella, ja hänen sanottiin omistaneen jättimäisen sinisen härän, jolle annettiin jälkikäteen nimeksi ”Babe”.
1810-luku
1810-luku oli vuosikymmen, joka alkoi 1. tammikuuta 1810 ja päättyi 31. joulukuuta 1819. Vuosikymmen oli 1800-luvun toinen vuosikymmen.
1820-luku
1820-luku oli vuosikymmen, joka alkoi 1. tammikuuta 1820 ja päättyi 31. joulukuuta 1829. Vuosikymmen oli 1800-luvun kolmas vuosikymmen.
Ruukki (varhainen teollisuusalue)
Historia
Ensimmäiset ruukkialueet muodostuivat Suomeen jo Ruotsin vallan aikana 1500-luvulla. Raudan ja kuparin lisäksi ruukeissa valmistettiin muun muassa erilaisia metallituotteita. Ruukit olivat lähes omavaraisia ja niillä oli tyypillisesti muun muassa oma kirkko, koulu ja lääkäri. Ruukit olivat ikään kuin valtioita valtion sisällä ja niiden yhteiskuntamalli oli hyvin hierarkkinen.
Jaakko Myllylä (nyrkkeilijä)
Amatöörisaavutukset
Juniorina Jaakko Myllylä voitti suomenmestaruuskultaa ja -hopeaa sekä B-junioreissa että A-junioreissa. Amatööriurallaan hän voitti ylemmän kevytsarjan Suomen mestaruudet vuosina 2004, 2005 ja 2006. Hänellä on myös useita maajoukkue-edustuksia, muun muassa Suomen EM-kisamiehistössä Bulgarian Plovdivissa 2006.
Antonio Rüdiger
Seurajoukkueura
Useita saksalaisia junioriseuroja edustanut Rüdiger aloitti ammattilaisuransa VfB Stuttgartissa, jossa pelasi 66 bundesliigaottelua kausilla 2011−2015. Seuraavan kauden hän pelasi lainalla Serie A:n AS Romassa, jonne siirtyi vakinaisesti yhdeksän miljoonan euron siirtosummalla kesällä 2016. Hän pelasi Romassa kahden kauden aikana yhteensä 56 pääsarjaottelua. Kesällä 2017 hän siirtyi Englannin Valioliigan Chelseaan 35 miljoonalla eurolla.
Egyptin kieli
Klassinen egypti
Klassisen egyptin eli keskiegyptin aika alkaa noin vuoden 2000 eaa. paikkeilla. Klassinen egypti liittyy ennen kaikkea niin sanotun keski­valta­kunnan aikaan (n. 2000–1600 eaa.). Klassisen egyptin ajalta on edellä mainitun kaltaisten hautaelämäkertojen lisäksi säilynyt muun muassa koulukirjan lailla käytettyjä eräänlaisia ensyklopedioita, joita isät laativat pojilleen opettaakseen näille sekä maailmaa koskevaa tietoa että hyviä tapoja. Tällaisista kirjoituksista saadaankin korvaamatonta tietoa muinaisen Egyptin arkielämästä ja maailmankuvasta. Klassisen egyptin aikakaudella kirjoitettiin myös eeppisiä tarinoita. Kuuluisin näistä oli kertomus lääkäri Sinuhen elämänvaiheista, josta Mika Waltari sai innoituksen omaan historialliseen romaaniinsa.
Jälkiklassinen egypti
Vieraille valloittajillekin Egypti oli tarunomainen valtakunta ja kulttuurin kehto, eivätkä he pyrkineet sortamaan maan omaa kieltä ja kulttuuria. Niinpä klassista egyptiä kirjoitettiin vielä sortovallan alaisenakin, vaikka demoottisesti kirjoitettu uusegypti alkoi ilmaantua esimerkiksi virallisiin papereihin, kuten kauppakirjoihin.
Lukusanat
Hieroglyfikirjoituksessa lukusanat toimivat hyvin yksinkertaisesti. Yhtä, kymmentä, sataa, tuhatta, kymmentä tuhatta ja sataa tuhatta varten on oma hieroglyfinsä. Jos haluttiin ilmaista esimerkiksi "20", kirjoitettiin kaksi kymmentä vastaavaa hieroglyfiä. Esimerkiksi luku 3214 kirjoitettaisiin hieroglyfeillä muotoon  Myös numerot voitiin lukea oikealta vasemmalle, jolloin ne sijoiteltiin päinvastaiseen järjestykseen. Lukusanojen suunta on kuitenkin helppo päätellä, sillä suurimpia numeroita vastaavat hieroglyfimerkit ovat aina ensimmäisenä.
Ö-ryhmä
Ö-ryhmä toimi spontaaniin tyyliin Joseph Beuysin jokainen on taiteilija -hengessä, mitä periaatetta etenkin Erkki Pirtola jatkoi myöhemmin. Kritiikki esitettiin optimistiseen sävyyn ja mukana oli karheaa kotikutoisuutta ja Kalevalahenkeä. Ryhmän toimintaa on verrattu myös punk-kuvataiteeksi. Kaatopaikkamateriaalien ja jätteen käyttämisen muun muassa Viimeisessä illallisessa on sanottu merkinneen kierrätysajattelun tuloa suomalaiseen taiteeseen.
Eeppi Ursin
Ursin on toiminut lauluntekijänä myös muille artisteille, esimerkiksi Ursin on tehnyt sanoituksia Mikko Pettiselle ja Club for Five-yhtyeelle tehnyt kappaleen Maailma nauraa lapsilleen. Kuumat Altot-yhtyeelle Ursin on toiminut säveltäjänä.
Italodisko
Italodiskon kulta-aika
Italodisko oli vahvimmin muodissa vuosina 1982–1989, joidenkin tulkintojen mukaan tarkemmin 1984–1987.
Italodisko nykyään
Italo on ollut tärkeä innoittaja myöhemmän ajan tanssimusiikille eritoten Euroopassa. Monet Commodore Amigalla esimerkiksi NoiseTrackeria ja siihen pohjaavia ohjelmia käyttäen tehdyt kappaleet ovat saaneet vahvasti vaikutteita italosta. Esimerkiksi eurodance ja trance olisivat todennäköisesti hyvin erilaisia genrejä ilman italon vaikutusta.
Mill Valley
Mill Valley on kaupunki Kalifornian osavaltiossa Yhdysvalloissa. Se on neljä mailia San Franciscoa pohjoisempana. Kaupungissa asui 13 600 ihmistä vuoden väestönlaskennassa. Se sijaitsee Marinin piirikunnassa. Kaupungin pinta-ala on 12,2 neliökilometriä. Kaupungin väentiheys on 1088 asukasta neliökilometrillä. Se on 24 metrin korkeudella merenpinnasta.
Melodies of Love
Albumilla on seuraavat cover-versiot: "I Honestly Love You", "You'll Never Know", ja "Here in My Heart".
MTV Komedia
Kanava aloitti lähetyksensä 15. joulukuuta 2010. Se korvasi MTV3 Kanavapaketissa MTV3 AVAn, joka siirtyi ilmaiskanavaksi kaapeliverkkoon. MTV Komedia näkyi kaapeli-, iptv- ja satelliittijakelussa. Antenniverkossa kanavaa ei ollut.
Messier 92
M92:n suhteellinen kirkkaus on 6,5, joten se on hyvissä olosuhteissa erotettavissa ilman apuvälineitä.
Lauri Lajunen
Henkilötiedot ja opinnot
Lauri Lajunen syntyi vuonna 1950 Kajaanissa liikennetarkastaja Heikki Lajusen ja toimistosihteeri Elina Perttilän perheeseen. Hän valmistui ylioppilaaksi Launeen yhteislyseosta Lahdesta vuonna 1969 ja sitten Helsingin yliopistosta filosofian kandidaatiksi 1974, filosofian lisensiaatiksi 1975 ja filosofian tohtoriksi 1976.
Vasta-aine
Kevyt- ja raskasketjut
Kevyt- ja raskasketjuissa on vakiorakenteisia osia ja rakenteeltaan vaihtelevia osia. Nämä osat ovat proteiinidomeeneita. Vakiodomeenit eivät sitoudu antigeeneihin ja niiden rakenne on nimensä mukaisesti muuttumaton: ne ovat samanlaisia esimerkiksi kaikissa κ-ketjuissa. Vaihtelevat domeenit sisältävät antigeeniin sitoutuvan alueen ja siksi pelkästään vaihtelevan domeenin rakenne määrittää mihin antigeeniin vasta-aine sitoutuu. Vaihtelevat domeenit voivat olla erilaisia esimerkiksi eri vasta-aineiden κ-ketjuissa. Vakiodomeenien lukumäärä riippuu vasta-ainetyypistä (taulukko alla).
Muiden eliöiden vasta-aineet
Eliöistä vain leualliset selkärankaiset tuottavat vasta-aineita. Esimerkiksi leuattomat kalat käyttävät variaabeleja lymfosyyttireseptoreita mukautuvaan immuunipuolustukseensa vasta-aineiden sijaan. Vasta-ainetyypit vaihtelevat eliöiden välillä, joten myös tyypin määrittävät raskasketjut vaihtelevat. Vasta-aineiden päätyypit ovat yleensä
Muodostuminen
Eliöt pystyvät tuottamaan vain muutaman vasta-ainetyypin. Näistä kussakin on kuitenkin rakenteeltaan vaihtelevia alueita, joiden rakennevaihtelun takia esimerkiksi ihmiset voivat teoriassa tuottaa ainakin sata miljardia (1011) eri vasta-ainetta. Näistä kukin voi vaihtelevista alueistaan sitoutua ainakin yhteen keskenään erilaiseen epitooppiin antigeeneissä. Vasta-ainevaihtoehtojen lukumäärän takia eliöt voivat periaatteessa tuottaa vasta-aineen mitä tahansa taudinaiheuttajaa tai muuta eliölle haitallista tekijää vastaan. Ihmisillä vastamuodostuneet B-solut läpikäyvät luuytimessä V(D)J-rekombinaation, joka saa aikaan osan miljardeista vasta-ainevaihtoehdoista. Rekombinaatiossa karsitaan vasta-ainegeenien V-, D- ja J-alueita, joita on monia (katso kohta geenit).
Naruto: Konoha Senki
Naruto: Konoha Senki on ainoastaan Japanissa julkaistu, Tomyn kehittämä ja julkaisema, strateginen roolipeli Game Boy Advance -käsikonsolille. Se perustuu suosittuun Masashi Kishimoton luomaan anime- ja mangasarja Narutoon. Peliä pidetään parhaimpana Narutoon liittyvänä roolipelinä useiden tehtävien ja pelattavien hahmojen ansiosta. Myös Masashi Kishimoto esiintyy pelissä salaisena hahmona.
Hodgkinin tauti
Esiintyvyys
Hodgkinin lymfooman ilmaantuvuus on Suomessa noin 130 uutta tapausta (noin 2.5/100 000) vuosittain ja siis noin 12 % kaikista lymfoomista. Ilmaantuvuus on pysynyt varsin samana kymmeniä vuosia.
Syyt
Hodgkinin lymfooman syyt ovat varsin tuntemattomat. Joistakin syistä tautia ilmenee eniten 15-34-vuotiaana ja yli 60-vuotiaana. Ikäjakauma vaihtelee hieman kudostyyppien mukaan. Korkea elintaso ja pieni perhekoko lisäävät riskiä. Pieni osa (noin 5 %) taudeista ilmaantuu selvästi perheittäin. EBV-infektio, HIV-infektio ja AIDS sekä immuunivajaus yleisesti lisäävät myös riskiä.
Syöpäsolut (RS-solut, Reed-Sternbergin solut) ovat peräisin imusolmukkeen itukeskuksen B-lymfosyyteistä. Nodulaarisissa lymfosyyttivaltaisissa ja sidekudoskyhmyisissä kasvaimissa nähdään klonaalista immunoglobuliinigeenin uudelleenjärjestymää. Nodulaariseen lymfosyyttivaltaiseen muotoon liittyy myös kasvainta muistuttavia hyvänlaatuisia reaktiivisia imusolmukesuurentumia sekä ennen, jälkeen että varsinaisen taudin aikana.
Sädehoito
Hogdkinin lymfooman hoidossa käytetään kasvainalueille kohdennettua, ns. involved field -sädehoitoa. Sädehoito-ohjelma suunnitellaan jokaiselle potilaalle simulaattori-TT-kuvauksen avulla siten, että hoidossa käytettävä vahvin röntgentaajuuksisen sähkömagneettisen kentän osa rajautuisi mahdollisimman tarkasti kasvaimen alueelle.
Valentina Monetta
2012
Vuonna 2012 Valentina Monetta valittiin sisäisesti edustamaan San Marinoa dancetyylisellä kappaleella ”The Social Network Song”, jonka ovat sanoittaneet Timothy Touchton ja Jose Santana Rodriguez ja säveltänyt Ralph Siegel. Kappaleen alkuperäinen nimi oli ”Facebook Uh Oh Oh”, mutta 18. maaliskuuta EBU ilmoitti kappaleen sisältävän kaupallista sanomaa ja että se siten rikkoi kilpailun sääntöjä. San Marinolle annettiin mahdollisuus vaihtaa edustuskappaletta tai muuttaa kappaleen sanoitusta.
2013
Crisalide kilpaili 2. semifinaalissa 16. toukokuuta esiintymisnumerolla 2 ja menestyi edeltäjäänsä paremmin. Kappale ei kuitenkaan päässyt jatkoon, vaan jäi 17 pisteen päähän finaalipaikasta sijoittuen sijalle 11.
2014
Finaalissa kappale pääsi sijalle 24.
Kaasunaamari
Suodattimet
400px|thumb|Ensimmäisessä maailmansodassa käytettyjä erilaisia kaasunaamareita.
Toyotomi Hideyori
Huhtikuussa 1615 Ieyasu sai kuulla, että Hideyori oli keräämässä suurempia joukkoja kuin edellisenä talvena ja yritti estää linnan vallihaudan täyttämisen. Hideyorin joukot (läntinen armeija) hyökkäsivät shōgunin joukkojen (itäinen armeija) kimppuun Osakan lähellä. Hideyorin joukot alkoivat hävitä taistelun; linnan puolustuksia ei ehditty enää parantaa tarpeeksi, se sytytettiin tuleen ja lopulta Hideyori teki seppukun.
Fisherman’s Blues
Fisherman’s Blues on skotlantilaisen the Waterboys -yhtyeen studioalbumi vuodelta 1988. Yhtye esiintyi Ruisrockissa seuraavana vuonna.
Kappaleet
Loppuun on liitetty osa kappaleesta "Blackbird", jonka ovat kirjoittaneet Lennon-McCartney. Julkaisija on SBK Blackwood Music lisenssillä, jonka on myöntänyt ATV Music (Maclen) (BMI).
Adriano Bellini
thumb|275px|Adriano Bellini alias Kirk Morris elokuvassa Sansone contro i pirati (1963). Adriano Bellini (s. 26. elokuuta 1942 Venetsia) on italialainen kehonrakentaja ja elokuvanäyttelijä.
Lihassärky
Lihassäryn ehkäisy ja hoito
Lievän lihassäryn hoitoon on olemassa särkyä lievittäviä itsehoitotuotteita. Hierojalta saa lihashierontaa kipeytyneille tai jumiutuneille lihaksille. Pitkään kestävissä lihassäryissä pitää mennä lääkärin vastaanotolle.
Kati Närhi
Närhin Agnes-trilogian albumit Saniaislehdon salaisuudet (2010), Mustasuon mysteeri (2012) ja Seitsemäs vieras (2015) olivat Sarjakuva-Finlandia-ehdokkaina, ja viimeinen osa voitti palkinnon. Saniaislehdon salaisuudet on käännetty saksaksi, ranskaksi ja italiaksi. Seitsemäs vieras on ilmestynyt myös tšekiksi. Ei Mikään -kuvakirja (2020) sai Merit-palkinnon kansainvälisessä 3x3 Mag Illustration Annual nro 16 Professional Show:ssa ja Kirjataiteen komitea valitsi teoksen vuoden kauneimpien kirjojen 2020 joukkoon.
Raf Baldassarre
Baldassare esitti sivuosia lukuisissa peplum-elokuvissa saamatta aina nimeään alkuteksteihin. Hän oli yleensä joko sankarin ystävä tai roistojen kätyri. Rooleista ehkä tunnetuin on kaartin päällikkö Vittorio Cottafavin elokuvassa Herkules – Atlantiksen valloittaja. 1960-luvun puolivälistä lähtien Baldassarre esiintyi spagettiwesterneissä taiteilijanimellä Ralph Baldwyn. Myöhemmin hän näytteli muun muassa eroottisissa komedioissa.
Pihamedestäjä
Pihamedestäjä (Leptocoma zeylonica) on eteläisessä Aasiassa tavattava medestäjiin kuuluva varpuslintu.
Nattō
Japanilaiset syövät noin nattōa vuodessa. Nattō on suosittua Japanin idänpuoleisilla alueilla, muun muassa Kantōssa ja Tōhokussa.
Maku ja ulkonäkö
Nattōta pidetään opittuna makuna. Jotkut maistavat nattōn hyvin vahvana ja juustomaisena ja käyttävät pieniä määriä riisin tai nuudelin mausteena, kun taas toiset pitävät nattōn makua mietona, jopa mauttomana, ja maustavat sen sinapilla tai soijakastikkeella. Valmistajat ovat tuoneet markkinoille hajuttoman tai miedontuoksuisena mainostetun nattōvariaation.
POSIX
Nimeä "POSIX" on käytetty aluksi vain IEEE-standardin IEEE Std 1003.1-1988 synonyyminä, jonka jälkeen ilmeni suositellumpi termi POSIX.1. IEEE POSIX 1003.2 (POSIX.2) on ollut erillinen standardi, joka on sittemmin liitetty POSIX 1003.1 -standardiin. Standardi ratifioitiin vuonna 1988 ja laajennettiin vuonna 1990 kansainväliseksi ISO-standardiksi. Yhdysvaltalaisella NIST:llä oli myös FIPS Pub 151-1 -määrittely.
Osat
Useat osat on myöhemmin liitetty osaksi IEEE Std 1003.1-2001 standardia. Standardia on myöhemmin päivitetty ISO C -standardin mukaiseksi, IPv6-tuelle ja muita muutoksia.
Yohan Benalouane
Maajoukkueura
Kesäkuussa 2018 Benalouane valittiin myös Tunisian maajoukkueeseen 2018 MM-kilpailuihin Venäjälle. Hän pelasi kisoissa ensimmäisen ottelunsa Belgiaa vastaan tultuaan vaihdosta kentälle ensimmäisen puoliajan lopulla.
Päivälliset klo 8
Päivälliset klo 8 on tehty samannimisen näytelmän pohjalta, jonka ovat kirjoittaneet George S. Kaufman ja Edna Ferber. Käsikirjoituksesta vastasivat Frances Marion ja Herman J. Mankiewicz. Elokuva on mustavalkoinen ja on noin 113 minuutin, eli tunnin ja 53 minuutin mittainen.
Porin puistoakselit
Turun ja Porin läänin lääninarkkitehti Georg Theodor von Chiewitz suunnitteli palon jälkeen uuden asemakaavan. Neljän leveän puistokadun tarkoitus oli estää tulen leviäminen kaupunginosasta toiseen.
Itäpuisto
Itäpuiston ja Isolinnankadun kulmauksessa toimi Hotelli Juhana Herttua vuosina 1955–1997. Rakennus purettiin tulipalon jälkeen vuonna 2018.
Benjamin Franklin Parkway
Ensimmäinen ehdotus kadusta esitettiin 1871, sillä Fairmountin puistoalue haluttiin linkittää suoraan kaupungin keskustaan. Charles K. Landis ehdotti 1884 noin 40 metriä levää puistokatua. Sen pohjalta James H. Windrim antoi 1892 oman ehdotuksensa. Windrimin esitys oli lähes 50 metriä leveä bulevardi. Suunnitelmat kuitenkin hautautuivat poliittiseen koneistoon. Katua ehdotettiin jälleen uudestaan 1907. Lopulta 1917 Jacques Gréberin tekemä suunnitelma, jonka hän oli tehnyt yhteistyössä Paul Philippe Cretin kanssa, toteutui, ja katu valmistui 1922.
Momio
Suomessa Momio avattiin maaliskuussa 2014.
Toomas Heikkinen
Ura
Vuonna 2012 autoksi vaihtui ruotsalaisen OMSE-tiimin Ford Fiesta, ja Heikkinen siirtyi ajamaan Pohjois-Amerikkaan Global RallyCross Championship -sarjaa. X Gamesissa Los Angelesissa kesäkuussa Heikkinen joutui onnettomuuteen ajettuaan harjoituksissa jättimäisen hyppyrin alastulorampin keulaan. Kuntoutuminen vakavista murtumista vei aikansa, mutta Heikkinen ajoi kauden viimeiset kilpailut kipsatulla jalalla.
Vuonna 2014 Heikkinen saavutti MM-sarjan kokonaiskilpailussa hopeaa Marklund Motorsportin Volkswagen Polo Supercarilla.
Idina Menzel
Menzel tunnetaan muun muassa Tony-palkitusta roolistaan Wicked-musikaalissa ja roolistaan Rent-musikaalissa. Hän ääninäytteli vuoden 2013 elokuvassa Frozen – huurteinen seikkailu ja lauloi tunnetun kappaleen "Let It Go". Hän jatkoi Elsan ääniroolissa Frozen II:ssa.
Henri Lebesgue
Lebesguen integraali
Tämä artikkeli kertoo Lebesguen integraalista historiallisesta näkökohdasta. Katso artikkelia mittateoria jos haluat lukea aiheesta matemaattisemmasta näkökulmasta.
Fabio Ferri
Fabio Ferri (s. 13. kesäkuuta 1970 Apulia, Italia) on italialainen näyttelijä. Hän on näytellyt itävaltalaisessa sarjassa Poliisikoira Rex henkilöä Giandomenico Morini vuodesta 2008.